VS001514
Datum: 1991-03-22T01:00:00.000+01:00
datum_sodbe_i_stopnje: 2002-06-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe skočnega sklepa in stopala in njihove posledice
fischer: lahki primeri
odskodnina: 1.050.000,00 SIT
opombe: II Ips 499/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 60 do 65 let

Prometna nesreča.

## Poškodba

Zlom VII., VIII. in IX. rebra na levi strani, stisnenje desne dojke, udarnina levega ramena, zvin levega gležnja z manjšim odlomkom skočnice, udarnina levega kolena,

## Telesne bolečine

450.000,00 SIT O škodovanka je po nezgodi trpela hude telesne bolečine, ki so bile prisotne več ur. V prvem tednu zdravljenja so se pojavljale srednje hude telesne bolečine. Srednje hude bolečine je trpela občasno 10 dni. Lahke stalne telesne bolečine je trpela mesec dni in občasne lahke telesne bolečine 3 mesece. Zaradi zatrdline v predelu dojke posebnih bolečin ni trpela, trpela pa jih je po operativnem posegu in so se pojavljale v lahki obliki 2 do 3 tedne.

#### Hospitalizacija

Po nezgodi je bila z rešilnim vozilom prepeljana v bolnišnico,kjer so ji po pregledu v ambulanti ugotovili bolečnost prsnega koša na levi strani, oteklino in bolečnost v predelu levega gležnja. Opravljeno je bilo RTG slikanje prsnega koša in gležnja. Nameščen ji je bil mavčni škorenj, nakar je bila po oskrbi odpuščena. V marcu 1997 je bila sprejeta na torakalni oddelek in bil operirana. Po operaciji je bila še dvakrat na kontrolnem pregledu v torakalni ambulanti.

#### Ambulantno zdravljenje

Zdravljenje je nadaljevala ambulantno. Opravila je več kontrolnih pregledov. Po odstranitvi mavca je bila zaradi težav z desno dojko pregledana pri torkalnemu kirurgu, pri katerem je opravila še nekaj pregledov. Narejena ji je bila punktacija za cistološki pregled.Prav tako je opravila UP preiskavo levega ramena.

## Strah

100.000,00 SIT Tik pred nezgodo in v času same nezgode je doživljala intenziven primarni strah. Ta strah je trajal več minut in se je pomiril potem, ko so jo rešili iz avtomobila in je minila nevarnost nadaljnjega poškodovanja. Zaradi bolečin na različnih delih telesa je bila zaskrbljena pred poškodbami. Ta sekundarni strah je trajal več ur in se je pomiril po diagnostični obdelavi in oskrbi v bolnišnici, ko je bila seznanjena z naravo poškodb. Zaradi težav, ki so bile prisotne tudi kasneje in zaradi zadebelitve oziroma zatrdline v predelu desne dojke je trpela še občasni blagi strah več mesecev. Ponovno je bil sekundarni strah pri oškodovanki izražen v zmerni obliki pred operativnim posegom na desni dojki in v času, ko je čakala na končni izvid. Zmerni sekundarni strah pred in po operativnem posegu je trpela skupaj 2 tedna.

## Zmanjšanje življenjske aktivnosti

500.000,00 SIT Oškodovankine splošne življenjske aktivnosti so zmanjšane za 3% zaradi trajne okvare na levem gležnju. Organske trajne posledice se kažejo z rahlo zadebelitvijo sklepa na zunanji strani. Funkcionalno pa se okvare manifestirajo z omejeno gibljivostjo levega gležnja lažje stopnje. Oškodovanka ima težave pri hoji, posebno na daljše razdalje. Posebej se težave kažejo pri hoji po neravnem terenu zaradi omejene gibljivosti pri dorzifleksiji. Ostale poškodbe nimajo za posledico zmanjšanja njenih življenjskih aktivnosti.

## Skaženost

Zahtevek za prisojo odškodnine za duševne bolečine zaradi skaženost je bil pravnomočno zavrnjen. Oškodovanka ima sicer težave pri hoji, vendar ne uporablja nobenih pomagal za hojo, prav tako tudi ni utrpela poškodb, ki bi navzven kazile njeno podobo in vzbujale nelagodje v okolici.

---

ZOR člen 200, 203